# name
Exposició: Permès fixar cartells. Josep Artigas (1919-1991), cartellista i dissenyador gràfic al Centre Cultural El Carme de Badalona. (Octubre2019)

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Octubres 2019.

# metadata.dc.description.abstract[].value
Enguany se celebra el centenari del naixement de Josep Artigas (Barcelona, 1919-1991), considerat un dels cartellistes més importants de la postguerra i pare del disseny gràfic català.

 

Per retre-li homenatge, la Universitat de Barcelona i l’Ajuntament de Badalona organitzen l’exposició Permès fixar cartells. Josep Artigas (1919-1991), cartellista i dissenyador gràfic. La mostra aplega al voltant de 130 obres del famós cartellista, cedides pel Fons Josep Artigas custodiat pel CRAI Biblioteca de Belles Arts de la UB, i per la pròpia família Artigas de Quadras, que per primer cop es mostren al públic.

 

Josep Artigas i Ojeda (Barcelona, 1919-1991) va ser un dels cartellistes més importants de la postguerra, desenvolupant la seva carrera professional entre Barcelona i Suïssa. Va treballar com a responsable de comunicació i publicitat en empreses com ara Cruz Verde o Nestlé, i va fer encàrrecs per a Swissair i Philip Morris. Després de l’etapa a Suïssa, tornà a Barcelona i fundà la seva pròpia agència, Publiartigas, amb què treballà per a la Fira de Barcelona, el Port de Barcelona, l’Editorial Labor o l’Escola de la Llotja. 

 

L’exposició que es presenta ara repassa aquesta iconografia mitjançant els seus cartells més significatius i altres productes publicitaris de les diferents temàtiques que va treballar: alimentació, cosmètica, tèxtil, productes químics i turisme. El projecte està comissariat per Raquel Pelta, professora del Departament d’Arts Visuals i Disseny de la UB, i Mònica Arenas, responsable del CRAI Biblioteca de Belles Arts de la mateixa Universitat, on es custodia aquest important Fons Josep Artigas, que Maria Glòria de Quadras, vídua de l’artista, va donar a la UB, i que inclou tota la seva obra gràfica, a més d’un fons de llibres i revistes que formaven part de la seva biblioteca professional particular. Alguns dels seus cartells formen part de la iconografia publicitària del nostre país, com els creats per als productes Polil o Nestlé.

 

Permès fixar cartells. Josep Artigas (1919-1991), cartellista i dissenyador gràfic forma part de la programació expositiva regular que el Vicerectorat d’Arts, Cultura i Patrimoni de la Universitat de Barcelona i l’Àrea de Cultura de l’Ajuntament de Badalona organitzen conjuntament a la sala Josep Uclés del Centre Cultural El Carme (Carrer de Francesc Layret, 78, 82, 08911 Badalona), i es podrà visitar de dimarts a divendres de 16.30 a 20 h; els dissabtes, d’11 a 14 h i de 16.30 a 20 h, i els diumenges, d’11 a 14 h, amb entrada lliure. A més, s’hi faran visites guiades cada diumenge a les 12 h. Romandrà tancada els festius, i els dies 24, 25, 26 i 31 de desembre i 1 de gener de 2020.

# metadata.dc.description.abstract[].value
L’exposició es completa amb dues conferències i una taula rodona al voltant de la figura de Josep Artigas. Els personatges publicitaris de Josep Artigas i Josep Artigas y el cartel de su tiempo són els títols de les dues conferències que impartiran, respectivament, els professors del Departament d’Arts Visuals i Disseny de la UB Pau Medrano i Raquel Pelta, qui també comissaria la mostra. A continuació, intervindran en una taula rodona amb Albert Isern, Enric Huguet i Pere Duran, que moderarà l’altra comissària de l’exposició, Mònica Arenas. Les tres activitats tindran lloc el dimarts 19 de novembre, a partir de les 18 h, i l’entrada és lliure.

# metadata.dc.rights[].value
cc-by (c) Universitat de Barcelona. CRAI, 2019

# metadata.dc.title[].value
Exposició: Permès fixar cartells. Josep Artigas (1919-1991), cartellista i dissenyador gràfic al Centre Cultural El Carme de Badalona. (Octubre2019)